Debitiral je v sezoni 1971, ko je na petih dirkah dvakrat odstopil, enkrat je bil diskvalificiran, dvakrat pa je dirko sicer končal, toda zaradi prevelikega zaostanka za zmagovalcem je bil neuvrščen. Vzporedno je nastopal tudi v prvenstvu Evropske Formule 2, kjer je v sezoni 1971 zasedel sedmo mesto v dirkaškem prvenstvu z eno zmago. V naslednji sezoni 1972 je nastopil na desetih dirkah Formule 1, najboljši rezultat pa je dosegel na dirki za Veliko nagrado Nemčije, kjer je bil osmi. V Formuli 2 je v sezoni 1972 zasedel deveto mesto v prvenstvu. V sezoni 1973 Formule 1 je ob šestih odstopih na dirki za Veliko nagrado Španije s sedmim mestom le za mesto zgrešil uvrstitev med dobitnike točk, a dosegel svoj najboljši rezultat v karieri. V Formuli 2 je v sezoni 1973 osvojil sedmo mesto v prvenstvu, nato pa se je upokojil kot dirkač. Leta 1988 je umrl za AIDS-om.